Na temelju članka 24. Temeljnog kolektivnog ugovora za službenike i namještenike u javnim službama  (NN br. 56/22, 127/22, 58/23), članka 23. Statuta Centra za pružanje usluga u zajednici Delnice i suglasnosti Ministarstva rada, mirovinskoga sustava, obitelji i socijalne politike KLASA: 100-01/24-02/541, URBROJ: 524-08-01-02/1-24-2, ravnateljica Centra 3. rujna 2025. objavljuje:

**NATJEČAJ**

za radno mjesto **kuhar/kuharica**– 1 izvršitelj/ica na neodređeno puno radno vrijeme

Uvjeti za prijem u radni odnos:

* završeno srednjoškolsko obrazovanje za kuhara

Posebni uvjeti:

* najmanje jedna (1) godina radnog iskustva u traženom zvanju i stupnju
* probni rad 2 (dva) mjeseca

Protiv kandidata ne smije se voditi istražni ili kazneni postupak.

Uz vlastoručno potpisanu prijavu na natječaj potrebno je priložiti sljedeće:

* vlastoručno potpisanu zamolbu s numeriranim popisom priložene numerirane dokumentacije
* vlastoručno potpisan životopis
* osobnu iskaznicu (preslik)
* domovnicu (preslik)
* dokaz o stečenoj stručnoj spremi (preslik svjedodžbe)
* uvjerenje o radnom stažu (potvrda o podacima evidentiranim u matičnoj evidenciji Hrvatskog zavoda za mirovinsko osiguranje), ne stariju od dana objave natječaja i
* uvjerenje nadležnog suda o nekažnjavanju i da nije pokrenut kazneni postupak (ne starije od 30 dana)

Isprave se prilažu u neovjerenoj preslici, a odabrani kandidat prije sklapanja ugovora o radu obvezan je predočiti dokumentaciju u izvorniku ili ovjerenoj preslici.

Kandidati koji se pozivaju na prednost pri zapošljavanju prema posebnom zakonu, dužni su u prijavi na natječaj pozvati se na to pravo i uz prijavu priložiti dokaze o ispunjavanju uvjeta iz natječaja te sve ostale dokaze kojima dokazuju prednost pri zapošljavanju prema posebnom zakonu. Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19, 84/21, 156/23), članku 48.f Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (NN br. 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima. Kandidati koji se u prijavi pozivaju na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihove obitelji (NN br. 121/17, 98/19, 84/21, 156/23) uz prijavu na natječaj dužni su osim dokaza o ispunjavanju traženih uvjeta priložiti i dokaze propisane člankom 102. stavak 1. Zakona o hrvatskim braniteljima iz Domovinskog rata i članovima njihove obitelji, a koji su objavljeni na web-stranici Ministarstva hrvatskih branitelja: [https://branitelji.gov.hr/zaposljavanje-843/843(https://branitelji.gov.hr/UserDocsImages//NG/12%20Prosinac/zapošljavanje//Popis%20Dokaza%20za%20ostvarivanje%20prava%20prednosti%20pri%20zapošljavanju.pdf)](https://branitelji.gov.hr/zaposljavanje-843/843%28https%3A/branitelji.gov.hr/UserDocsImages/NG/12%20Prosinac/zapo%C5%A1ljavanje/Popis%20Dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf%29)

Kandidat koji se poziva na pravo prednosti iz članka 9. Zakona o profesionalnoj rehabilitaciji i zapošljavanju osoba s invaliditetom dužan je uz prijavu na natječaj osim dokaza o ispunjavanju traženih uvjeta iz natječaja priložiti i dokaz o ispunjavanju uvjeta iz članka 9. st. 2. Zakona o profesionalnoj rehabilitaciji i zapošljavanju osoba s invaliditetom https:// www.zakon.hr/z/493/Zakon-o-profesionalnojrehabilitaciji-i-zapo%C5%A1ljavanju-osobas-invaliditetom. Kandidat koji se poziva na pravo prednosti iz članka 48. stavka 1. do 3. Zakona o civilnim stradalnicima iz Domovinskog rata dužan je uz prijavu na natječaj osim dokaza o ispunjavanju uvjeta iz natječaja priložiti i dokaze iz članka 49. citiranog Zakona. Poveznica na internetsku stranicu Ministarstva hrvatskih branitelja Republike Hrvatske: https://branitelji.gov.hr/zaposlavanje-843/843, a dodatne informacije i na sljedećoj poveznici: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20 ZOHBDR%202021.pdf

Kandidat koji se u prijavi na natječaj poziva na pravo prednosti prilikom zapošljavanja ima prednost u odnosu na ostale kandidate samo pod jednakim uvjetima. Podnošenjem prijave na natječaj kandidati/kandidatkinje su izričito suglasni i daju privolu Centru za pružanje usluga u zajednici Delnice, za prikupljanje i obradu osobnih podataka navedenih u prijavi na natječaj te dokumentaciji dostavljenoj s prijavom, u svrhu selekcijskog postupka sukladno propisima koji uređuju zaštitu osobnih podataka te Općom uredbom o zaštiti podataka (Sl. list EU L 119/1).

Za potrebe provjere podataka o osuđivanosti za kaznena djela i prekršaje iz članka 261. stavak 1. Zakona o socijalnoj skrbi  (Narodne novine broj 18/22) poslodavac će za odabranog kandidata po službenoj dužnosti pribaviti podatke prije potpisivanja ugovora o radu.

Urednom prijavom smatra se prijava koja sadrži sve podatke i priloge navedene u javnom natječaju. Nepotpune i nepravovremene prijave neće se razmatrati.  Kandidati koji podnesu pravovremenu i urednu prijavu i ispunjavaju formalne uvjete iz natječaja mogu se pozvati na pisanu provjeru znanja, sposobnosti i vještina bitnih za obavljanje poslova radnog mjesta. Kandidati koji zadovolje na pisanoj provjeri znanja biti će pozvani na razgovor ( intervju). Ako kandidat ne pristupi testiranju ili razgovoru, smatra se da je povukao prijavu na natječaj.

Kandidati će o mjestu i vremenu testiranja biti obaviješteni na internetskoj stranici Centra za pružanje usluga u zajednici Delnice : ( <https://cpuz-delnice.hr/>  ). Prijave se podnose u roku od 8 dana od objave natječaja preporučenom poštom na adresu: Centar za pružanje usluga u zajednici Delnice, Kuti 6, 51300 Delnice s naznakom: »Natječaj za prijam u radni odnos«.

Po raspisanom natječaju ne mora se izabrati kandidata, a u tom slučaju ravnatelj donosi odluku o poništenju natječaja. Protiv odluke o poništenju natječaja nije dopušteno podnošenje pravnih lijekova. O rezultatima natječaja kandidati će biti obaviješteni putem web stranice Centra.

Centar za pružanje usluga u zajednici Delnice